LOXLEY เศร้า กำไร Q2/60 ลดลง 70.98% หลังส่วนแบ่งกำไรจากบ.ร่วมลดลง
LOXLEY เศร้า กำไร Q2/60 ลดลง 70.98% มาที่ 18.62 ลบ. จากปีก่อนมีกำไร 64.14 ลบ. หลังบริษัทมีส่วนแบ่งกำไรจากเงินลงทุนในบริษัทร่วมและการร่วมค้าลดลง ขณะที่งวด 6 เดือนแรกมีกำไร 218.90 ลบ. เพิ่มขึ้น 17.69% จากปีก่อนมีกำไร 186.00 ลบ.
10 ส.ค. 2560

บริษัท ล็อกซเล่ย์ จำกัด (มหาชน) หรือ LOXLEY รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 ดังนี้

โดยผลการดำเนินงานในไตรมาส 2/2560 บริษัทมีส่วนแบ่งกำไรจากเงินลงทุนในบริษัทร่วมและการร่วมค้าที่ 113 ล้านบาท ลดลงร้อยละ 42 เมื่อเทียบกับงวดเดียวกันของปีก่อนที่ 196 ล้านบาท โดยการลดลงดังกล่าวส่วนใหญ่มาจากบริษัทร่วมกลุ่มธุรกิจผลิตภัณฑ์เหล็กเคลือบที่มีต้นทุนวัตถุดิบแปรผันไปตามสภาวะตลาดที่ทำให้กำไรสุทธิของกลุ่มบริษัทดังกล่าวลดลง